पाएं अपने शहर की ताज़ा ख़बरें और फ्री ई-पेपरडाउनलोड करें
कबीरधाम जिले में कोरोना संक्रमण थम नहीं रहा है, जिसके चलते लॉकडाउन बढ़ा दिया गया है। अब कबीरधाम 16 मई तक पूरी तरह से लॉक रहेगा। कलेक्टर रमेश कुमार शर्मा ने बुधवार शाम को लॉकडाउन बढ़ाने का फरमान जारी किया। इस बार थोड़ी राहत जरूर दी गई है। जरूरी सामान के लिए लोग शाम 5 बजे तक जा सकेंगे।
लगातार बढ़ रहे संक्रमण के कारण कबीरधाम जिले में लॉकडाउन बढ़कर 17 मई सुबह 6 बजे तक कर दिया गया है। यानी अब जिला 16 मई तक के लिए लॉक रहेगा, लेकिन कुछ आंशिक छूट भी प्रशासन ने दी है। बता दें कि पखवाड़ेभर में यह दूसरी बार है, जब लॉकडाउन बढ़ाया है। सबसे पहले 21 से 29 अप्रैल तक लॉकडाउन लगा था। फिर इसे बढ़ाकर 6 मई की सुबह 6 बजे तक किया गया। लेकिन लगातार मिल रहे नए संक्रमितों और हो रही मौतों के चलते अब लॉकडाउन को बढ़ाकर 17 मई सुबह 6 बजे तक कर दिया गया है। प्रशासन ने लोगों से नियमों का पालन करने की अपील की है।
रविवार को छोड़ सामान्य दिनों में इन्हें सेवाएं देने की छूट
जारी आदेश के मुताबिक हर रविवार को टोटल लॉकडाउन रहेगा। रविवार काे छाेड़कर गली-मोहल्लों और कॉलोनियों में स्थित एकल किराना दुकानें खुल सकेंगी। वे सुबह अपने नियत समय से लेकर शाम 5 बजे तक ही अपनी सेवाएं दे पाएंगे। ये पाबंदी पेट्रोल पंपों और मेडिकल स्टोर्स के लिए नहीं होगी। मालवाहकों से वेयरहाउस और गोदामों में माल की लोडिंग-अनलोडिंग के लिए रात 11 बजे से सुबह 4 बजे के बीच ही करने समय तय रखा गया है।
लॉकडाउन में इन जगहों को अब भी रखा गया है बंद
बाजार, होटल- रेस्टोरेंट (सिर्फ होम डिलीवरी की अनुमति), मैरिज हॉल, मॉल, क्लब, स्वीमिंग पूल, सुपर मार्केट, सभी धार्मिक स्थल, कोचिंग क्लास, स्कूल-कॉलेज (सिर्फ छात्रों के लिए), पान ठेले, शराब दुकानें, पर्यटन स्थल, चाय-नाश्ता, गुपचुप के ठेले-गुमटियां, नाई की दुकान, पार्क-उद्यान, मंडी और जिम बंद ही रहेंगे। नियम को लेकर सख्ती है।
72 घंटे पहले की निगेटिव जांच रिपोर्ट दिखाना जरूरी
जारी आदेश के अनुसार कबीरधाम जिले के सभी ग्रामीण क्षेत्रों से नगरीय निकाय सीमा में प्रवेश के लिए 72 घंटे के भीतर का कोरोना जांच की निगेटिव रिपोर्ट दिखाना अनिवार्य किया गया है। वहीं जिले से अन्यत्र यात्रा करने वाले लोगों को ई- पास के माध्यम से पूर्व अनुमति लेना जरुरी है। इस आदेश का उल्लंघन करने वाले व्यक्ति, प्रतिष्ठानों पर भारतीय दण्ड संहिता 1860 की धारा 188 एवं 270, एपिडेमिक एक्ट 1897 यथा संशोधित 2020, आपदा प्रबंधन अधिनियम, 2005 की धारा 61-60 में कड़ी कार्रवाई की जाएगी।
इस दौरान दफ्तरों में सिर्फ जरूरी सरकारी काम होंगे
सभी दफ्तरों को, जिन्हें खोलने की अनुमति दी गई है, उन्हें आम लोगों के लिए नहीं खोला जाएगा। इसके साथ ही इन दफ्तरों में जरुरी सरकारी काम और आवश्यक सेवाओं के काम ही होंगे। इसके अलावा विवाह और मृत्यु कार्यक्रमों में शामिल होने वाले लोगों की अधिकतम संख्या 10 ही रहेगी।
जानिए, इस लॉकडाउन में इन दुकानों और सेवाओं को शाम 5 बजे तक मिली छूट, नियमों को लेकर सख्ती
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn